ועדת הפנים ואיכות הסביבה, כנסת 15, פרוטוקול מספר 492, 2002-11-06 09:45

משה גפני: אני מתכבד לפתוח את הישיבה.

משה גפני: על סדר-היום: הצעת החלטת הרשויות המקומיות (גמלאות לראש רשות וסגניו) (תיקון), התשס"ג-2002.

משה גפני: בשעתו התקבל חוק שאיפשר לצרף את מרכז החינוך העצמאי לנושא של גמלאות ראש רשות וסגניו.

משה גפני: היתה צריכה להתקבל כאן החלטה, היא נמשכה הרבה מאוד זמן, ואנחנו נדרשים לאשר את הצעת ההחלטה שהעביר אלינו משרד הפנים.

משה גפני: יש הערות לעניין הזה?

נועה בן-אריה: יש לי הערה אחת.

נועה בן-אריה: אנחנו כמובן הסכמנו להוספה הזאת, אבל אנחנו סיכמנו גם עם משרד הפנים וגם עם משרד החינוך, ויש לנו על כך מסמכים כתובים, שכמו כל מוסד נוסף, חוץ מעבודה ברשויות, יהיה שיפוי עבור התקופה.

נועה בן-אריה: השיפוי הזה ייעשה דרך החינוך העצמאי למדינה והמדינה תעביר במסגרת התקציבים.

נועה בן-אריה: אני לא רואה שההסדר של נושא השיפוי בא לידי ביטוי כאן במסגרת ההחלטה.

נועה בן-אריה: אני גם לא רואה אותו בא לידי ביטוי במסגרת מכתב שר הפנים, מה שלמעשה יעגן אותו, אם לא במסגרת ההחלטה אז כאיזושהי הבטחה.

אברהם אמונה: אנחנו קיבלנו התחייבות של מר מוטי מרוז מטעם משרד החינוך שהוא מכיר בחינוך העצמאי לצורך גימלה מקופת אוצר המדינה.

אברהם אמונה: המימון לא ייעשה דרך החינוך העצמאי.

אברהם אמונה: מבחינה טכנית זה לא יתכן היות וכל תקציב החינוך העצמאי ממומן על ידי המדינה.

אברהם אמונה: מוטי מרוז, שהיום הוא חשב כללי במשרד החינוך, הסכים לנושא הזה, משרד האוצר מסכים לזה, ולדעתי זה חלק כמו רשות השידור, שכל התקציב בא ממשרד האוצר ולא דרך החינוך העצמאי.

אברהם אמונה: העיכוב באישור ההחלטה נבע בגלל מקורות המימון, מי יממן את זה, והנושא הזה הוסדר.

יצחק סבן: עדיין לא קיבלתי תשובה למה זה בא כהחלטה.

מרים פרנקל-שור: התקבל חוק.

מרים פרנקל-שור: על מנת לבצע את החוק צריך כמו תקנות.

מרים פרנקל-שור: לעניין חוק הרשויות המקומיות (גמלאות לראש רשות וסגניו) יש צורך בהחלטה, כמו שאומר סעיף 2 לחוק הרשויות: לראש רשות ולשאיריו ישלמו מקופת רשות מקומית (גמלאות) וכו' וכו', כפי שייקבע בהחלטות כנסת, והיא רשאית להסמיך לכך אחת מוועדותיה.

מרים פרנקל-שור: פעם זה היה בוועדת העבודה והרווחה, וכעבור כמה שנים שינו את זה והנושא עבר לוועדת הפנים.

משה גפני: אני רק רוצה לציין בהקשר הזה, שמרכז השלטון המקומי ושלוש הערים הגדולות חתמו על הסכם של רצף זכויות עם מרכז החינוך העצמאי, עם משרד האוצר ומשרד החינוך.

משה גפני: אני הייתי שותף לעניין הזה.

משה גפני: אני משבח את מרכז השלטון המקומי מפני שהוא היה די קטליזטור בעניין.

משה גפני: שם לא מדובר על נבחרים אלא על מורים ומורות עם משכורות לא גבוהות, ורצף הזכויות מבחינתם היה דבר חיוני.

משה גפני: היתה אפליה לרעה של מורי החינוך העצמאי.

משה גפני: מרכז השלטון המקומי ושלוש הערים הגדולות נתנו לזה יד.

נועה בן-אריה: כל הכבוד גם למסמך וגם לדברים של מר אמונה שהם בהחלט מרגיעים במידה מסויימת, אני לא כל כך רואה כיצד בלי מסמך רשמי ממשרד האוצר או בעיגון כאן במסגרת ההחלטה אנחנו נוכל - - -

משה גפני: אני מבקש שתהיה החלטה של הוועדה שהוועדה פונה למשרדי הממשלה הרלוונטיים, משרד האוצר ומשרד החינוך, גם בהתאם למכתבו של חשב המשרד, לשפות את העניין הזה, ושמרכז השלטון המקומי יקבל את מה שנדרש.

יצחק סבן: יש לי שאלה אחת קטנה, נושא של תוקף ההחלטה.

משה גפני: אני מציע שתוקף ההחלטה יהיה מיום קבלת החוק.

מרים פרנקל-שור: ההחלטה חלה מעכשיו, היא לא חלה מיום קבלת החוק.

יצחק סבן: ואם בעוד עשר שנים היתה מתקבלת ההחלטה הזאת?

יצחק סבן: זה שנתיים מאז החוק.

משה גפני: למה יש בעיה בעניין הזה?

מרים פרנקל-שור: מכיוון שאנחנו לא עושים חקיקה רטרואקטיבית.

יצחק סבן: חקיקה קיימת.

מרים פרנקל-שור: גם החלטה, גם תקנות.

מרים פרנקל-שור: אני לא רואה שום סיבה שההחלטה תהיה רטרואקטיבית.

מרים פרנקל-שור: יכול להיות שהסיבה היא עקרונית, שלא תהיה עילה למשרד הפנים או לממשלה לדחות תוקף החלטה, לא לבצע חוק שקיבלה הכנסת.

משה גפני: יכול להיות שאף אחד לא ייפגע.

משה גפני: אבל אם יהיה איש אחד שייפגע, זה הגון לעשות את זה?

אברהם אמונה: כל הנושא של צירוף החינוך העצמאי למעשה נדון בכל מיני ישיבות בוועדת הפנים של הכנסת מאז 1995-1996.

אברהם אמונה: אחת הסיבות שהחוק התקבל היא בגלל שכל ההצעות נדחו בוועדה מכיוון שלא היתה הסכמה.

אברהם אמונה: אמרו: חינוך עצמאי זה לא מוסד ציבורי וכו' עד שהעניינים במשך הזמן התבשלו גם מבחינת משרד החינוך, גם מבחינת משרד האוצר, גם מבחינת החוק וגם מבחינת החלטה.

אברהם אמונה: אני שמטפל אישית בנושא תנאי פרישה, אין לנו הרבה כאלה.

אברהם אמונה: לכן אני מציע: כל מי שכיהן בחינוך העצמאי ואחר-כך הלך לכהן ברשות מקומית, החוק הזה יחול עליו.

אביטל שטרנברג: החוק חל מ-20 בדצמבר 2000.

משה גפני: אני מציע לקבל את ההחלטה כמות שהיא.

משה גפני: להגיד שתוקף ההחלטה מיום קבלת החוק.

מוסי רז: החינוך העצמאי כאן מקבל הכרה שווה לזה של החינוך הממלכתי והממלכתי דתי?

משה גפני: אני הייתי שותף לדיונים ארוכים מאוד בעניין רצף זכויות של החינוך העצמאי-מרכז השלטון המקומי.

משה גפני: אני חשבתי שיש אפליה לרעה של מורי ומורות החינוך העצמאי כאשר הם עוברים לעבוד ברשות מקומית, בעיקר לגבי אלה שעברו לעבוד בעיריית בני-ברק או ביישובים חרדים, אבל גם במקומות אחרים.

משה גפני: מורי החינוך הממלכתי והממלכתי-דתי צוברים את זכויותיהם ויש רצף זכויות.

משה גפני: בחינוך העצמאי לא, כאשר המשכורות בחינוך העצמאי הן לפי משרד החינוך.

משה גפני: אתה לא יכול לשנות במשכורות של החינוך העצמאי כלום, ובכל אופן היתה אפליה לרעה.

משה גפני: מרכז השלטון המקומי ושלוש הערים הגדולות נלחמו שהעניין הזה יתבצע.

משה גפני: היו לי תקלות ביורוקרטיות דווקא בחינוך העצמאי.

משה גפני: גיורא רוזנטל ויעקב אגמון היו הדוחפים הגדולים של העניין.

מוסי רז: מה זה היו?

מוסי רז: עדיין הם תומכים בזה?

נועה בן-אריה: כן, כן.

משה גפני: נחתם הסכם שחתומים עליו מרכז השלטון המקומי, שלוש הערים הגדולות, יובל רכלבסקי הממונה על השכר במשרד האוצר ומשרד החינוך.

משה גפני: עם החינוך העצמאי דווקא היה לי קושי.

משה גפני: מדובר על מורים חרדים שלא נמצאים בחינוך הממלכתי בגלל העצמאות הפדגוגית בחינוך, אבל הם לא שונים מכל מורה אחר.

משה גפני: למשל, בחינוך העצמאי יושבת חשבת של משרד האוצר.

משה גפני: אי-אפשר להוציא שם שקל אם החשבת לא חותמת, כמו יחידת סמך במשרד ממשלתי.

אביטל שטרנברג: הטענה של הממשלה היתה שהם לא דומים אלא שהחוק כבר התקבל, ומה שאנחנו עושים פה כרגע זה רק צעד טכני של התאמת ההחלטה.

משה גפני: אני מסכים עם המסקנה, אני חולק על העיקרון מכיוון שאני חושב שאין הבדל בין מורה בחינוך העצמאי לבין מורה בחינוך הממלכתי.

אביטל שטרנברג: את הוויכוח הזה עברנו כבר לפני שנתיים.

אביטל שטרנברג: אין טעם להיכנס אליו.

משה גפני: אני מעמיד להצבעה את הצעת החלטת הרשויות המקומיות (גמלאות לראש רשות וסגניו) (תיקון), התשס"ג-2002.

משה גפני: אני מבקש שתוקף ההחלטה יהיה מיום קבלת החוק.

משה גפני: מי בעד?

משה גפני: מי נגד?

משה גפני: ה צ ב ע ה בעד ההצעה – 3 נגד – אין הצעת החלטת הרשויות המקומיות (גמלאות לראש רשות וסגניו) (תיקון), התשס"ג-2002, נתקבלה.

משה גפני: ההצעה התקבלה.

משה גפני: תודה רבה.

משה גפני: הישיבה נעולה.